ai4bharat/Pralekha huggingface dataset:
वित्त मंत्रालय
'7.32% सरकारी स्टॉक 2024' की बिक्री  के लिए नीलामी, '7.26% सरकारी स्टॉक 2029' की बिक्री  के लिए नीलामी, ‘7.69% सरकारी स्टॉक 2043’, और '7.72% सरकारी स्टॉक 2049' की बिक्री  के लिए नीलामी
भारत सरकार ने  मूल्य आधारित नीलामी के जरिए 5,000 करोड़ रुपये  की अधिसूचित राशि के लिए ‘7.32 प्रतिशत ब्याज वाले सरकारी स्टॉक 2024’  मूल्य आधारित नीलामी के जरिए 6,000 करोड़ रुपये  की अधिसूचित राशि के लिए ‘7.26 प्रतिशत ब्याज वाले सरकारी स्टॉक 2029’  मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘7.69 प्रतिशत ब्याज वाले सरकारी स्टॉक 2043’  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए 7.72 प्रतिशत ब्याज वाले सरकारी स्टॉक 2049’ की बिक्री  करने की घोषणा की है। 17000 करोड़ रुपये की सीमा को देखते हुए भारत सरकार के पास उपर्युक्त किसी भी स्टॉक के सापेक्ष 1,000 करोड़ रुपये तक का अतिरिक्त अभिदान अपने पास रखने का विकल्प होगा। एकाधिक मूल्य विधि का उपयोग कर ये नीलामियां आयोजित की जाएंगी। भारतीय रिजर्व बैंक के मुम्बई कार्यालय, फोर्ट, मुंबई द्वारा ये नीलामियां 02 अगस्त, 2019  को आयोजित की जाएंगी।
सरकारी प्रतिभूतियों की नीलामी से जुड़ी गैर-प्रतिस्पर्धी बोली सुविधा की योजना के अनुसार स्टॉक की बिक्री की अधिसूचित राशि के 5 प्रतिशत तक का आवंटन पात्र व्यक्तियों एवं संस्थानों को किया जाएगा।
नीलामी के लिए प्रतिस्पर्धी एवं गैर-प्रतिस्पर्धी दोनों ही बोलियां 02 अगस्त, 2019 को भारतीय रिजर्व बैंक के कोर बैंकिंग सोल्यूशन  सिस्टम पर इलेक्ट्रॉनिक प्रारूप  में पेश की जानी चाहिए। गैर-प्रतिस्पर्धी बोलियां प्रात: 11.30 बजे से लेकर दोपहर 12.00 बजे तक और प्रतिस्पर्धी बोलियां प्रात: 11.30 बजे से लेकर दोपहर 12.30 बजे तक पेश की जानी चाहिए।
इन नीलामियों के नतीजों की घोषणा 02 अगस्त, 2019  को ही कर दी जायेगी और सफल बोली लगाने वालों द्वारा भुगतान 05 अगस्त, 2019  को किया जायेगा।
भारतीय रिजर्व बैंक द्वारा जारी किए गए दिशा-निर्देशों के अनुरूप ये स्टॉक ‘व्हेन इश्यूड’ ट्रेडिंग के लिए पात्र माने जाएंगे। ये दिशा-निर्देश ‘केंद्र सरकार की प्रतिभूतियों में कब लेन-देन जारी किए गए’ पर जारी किए गए हैं। इसके लिए दिनांक 24 जुलाई, 2018 को जारी परिपत्र संख्या आरबीआई/2018-19/25 देखें, जिसमें समय-समय पर संशोधन होते रहे हैं।
पत्तन, पोत परिवहन और जलमार्ग मंत्रालय
श्री सर्बानंद सोनोवाल ने गांधी जयंती पर महात्मा गांधी को श्रद्धांजलि अर्पित की
भारत प्रधानमंत्री नरेंद्र मोदी के नेतृत्व में गांधीजी के आत्मनिर्भर भारत के सपने को साकार करने के लिए आगे बढ़ रहा है: माननीय केंद्रीय मंत्री
लोग मोदी जी के नेतृत्व में देश में राम राज्य के उद्भव को देख रहे हैं, जिसकी कल्पना गांधी जी ने भारत के लिए की थी: श्री सोनोवाल
केंद्रीय पत्तन, पोत परिवहन और जलमार्ग तथा आयुष मंत्री, श्री सर्बानंद सोनोवाल ने आज गुवाहाटी में गांधी जयंती के अवसर पर महात्मा गांधी को श्रद्धांजलि अर्पित की।
मंत्री ने छात्रों के साथ भी बातचीत की और महात्मा गांधी के एक सपने - आत्मनिर्भर भारत के निर्माण के लिए प्रधानमंत्री नरेन्द्र मोदी द्वारा वोकल फॉर लोकल के आह्वान के समर्थन रूप में खादी के कपड़े सौंपे। सेवा पखवाड़ा कार्यक्रम, जो 17 सितंबर से शुरू हुआ और 2 अक्टूबर, 2022 को समाप्त हुआ, ने देश भर के लोगों को वृक्षारोपण, रक्तदान और भारत के लोगों के जीवन की गुणवत्ता को बेहतर करने के लिए इसी तरह के स्वास्थ्य शिविरों जैसी विभिन्न गतिविधियों के माध्यम से एक नए भारत के निर्माण के लिए इस आंदोलन में शामिल होने के लिए प्रेरित किया।
इस अवसर पर बोलते हुए श्री सोनोवाल ने कहा, "आज गांधी जयंती के शुभ अवसर पर, शेष मानवता के साथ, हमने अपनी गंभीर प्रार्थना और अत्यंत भक्ति भाव के साथ बापू को श्रद्धांजलि अर्पित की। राष्ट्र निर्माण के प्रति समर्पण और प्रतिबद्धता के माध्यम से हम सभी के द्वारा भारत के विचार को और मजबूत करने के लिए हम बापू जी से आशीर्वाद चाहते हैं। प्रधानमंत्री श्री नरेन्द्र मोदी जी के अत्यंत ऊर्जावान नेतृत्व में हमें इस खूबसूरत कार्य में शामिल होना चाहिए, साथ ही हमारे देश के ऐसे कई लोग जो पहले ही रक्तदान, वृक्षारोपण आदि जैसे कई कार्यक्रमों में भाग ले चुके हैं और देश को फिर से जीवंत करने के लिए सेवा पखवाड़ा अभियान में भाग लिए हैं। बापूजी ने हमेशा लोगों को स्वावलंबी और आत्मनिर्भर बनने के लिए प्रेरित किया। जैसा कि मोदी जी हमेशा हमारे देश की क्षमता और संभावनाओं पर प्रकाश डालते हैं, हमें एक आत्मानिर्भर भारत की ओर बढ़ते हुए घरेलू और वैश्विक स्तर पर वोकल फॉर लोकल पहल के लिए एक सकारात्मक माहौल बनाने के लिए मिलकर काम करना चाहिए। हमें 'स्वच्छता ही सेवा' के मंत्र के अनुसार अपने राष्ट्र और मानव जाति की सेवा करनी चाहिए। देश में राम राज्य देखने का बापूजी का सपना नरेन्द्र मोदी जी द्वारा किए गए प्रतिबद्ध और समर्पित प्रयास के तहत देश में विकसित हो रहा है। प्रधानमंत्री नरेन्द्र मोदी जी द्वारा किए गए सच्चे, ईमानदार प्रयास से लोग अब देश में राम राज्य देख रहे हैं। मैं सभी से एक मजबूत, स्वतंत्र और गौरवशाली भारत के लिए राष्ट्र निर्माण के इस अद्भुत कार्य में शामिल होने का आह्वान करता हूं।"
संचार एवं सूचना प्रौद्योगिकी मंत्रालय
पीएम-डब्ल्यूएएनआई कार्य योजना के लाइट-टच विनियमन से उद्यमियों को सार्वजनिक वाईफाई हॉटस्पॉट स्थापित करने और अतिरिक्त राजस्व पैदा करने के लिए प्रोत्साहन मिलेगा
पीएम-डब्ल्यूएएनआई कार्य योजना पर दूरसंचार विभाग द्वारा आज वेबिनार का आयोजन किया गया
मुंबई में दूरसंचार विभाग  के उप महानिदेशक  श्री अजय कमल ने कहा कि प्रधानमंत्री वाई-फाई एक्सेस नेटवर्क इंटरफेस  ढांचे का लाइट-टच विनियमन उद्यमियों को सार्वजनिक वाईफाई हॉटस्पॉट स्थापित करने और अपने लिए अतिरिक्त राजस्व पैदा करने के लिए प्रोत्साहित करेगा। दूरसंचार विभाग के वरिष्ठ अधिकारी आज इस बारे में आयोजित वेबिनार में बोल रहे थे। अपने उद्घाटन भाषण में, उन्होंने उल्लेख किया कि डिजिटल इंडिया की कलपना को साकार करने के लिए पीएम-डब्ल्यूएएनआई योजना में सस्ती ब्रॉडबैंड सुविधा के प्रसार की अपार संभावनाएं हैं।
दूरसंचार विभाग द्वारा शुरू की गई पीएम-डब्ल्यूएएनआई योजना का उद्देश्य सार्वजनिक डेटा कार्यालय एग्रीगेटर्स  द्वारा सार्वजनिक वाई-फाई नेटवर्क स्थापित करना है ताकि सार्वजनिक डेटा कार्यालयों  के माध्यम से ब्रॉडबैंड इंटरनेट सेवाओं के प्रसार में तेजी लाकर देश में सार्वजनिक वाई-फाई सेवाएं प्रदान की जा सकें। वेबिनार में मुंबई, ठाणे, पालघर, रायगढ़, नासिक, सिंधुदुर्ग और रत्नागिरी जिलों के बीबीएनएल , सीएससी  के अधिकारियों और इसके 70 वीएलई  ने भाग लिया।
दूरसंचार विभाग, मुंबई एलएसए के निदेशक  श्री संजय सेठी, ने पीएम-डब्ल्यूएएनआई ढांचे के विभिन्न घटकों यानी सेंट्रल रजिस्ट्री, पीडीओ, पीडीओए और ऐप प्रोवाइडर्स के बारे में जानकारी प्रदान की। पीएम-डब्ल्यूएएनआई ढांचे के संबंध में संभावित पीडीओ द्वारा उठाए गए सभी प्रश्नों का डीओटी टीम द्वारा उत्तर दिया गया था।
पीएम-डब्ल्यूएएनआई के बारे में
राष्ट्रीय डिजिटल संचार योजना के अनुसार, केंद्र सरकार ने 2022 तक 10 मिलियन वाई-फाई हॉटस्पॉट स्थापित करने का लक्ष्य रखा है और पीएम-डब्ल्यूएएनआई योजना इस योजना को पूरा करने में सहायता करेगी।
इन सार्वजनिक वाई-फाई नेटवर्क के माध्यम से ब्रॉडबैंड इंटरनेट सुविधा प्रदान करने के लिए डीओटी के पीडीओ द्वारा किसी लाइसेंस की आवश्यकता नहीं होगी।
पीएम-डब्ल्यूएएनआई के माध्यम से देश में वाई-फाई नेटवर्क के माध्यम से सार्वजनिक वाई-फाई नेटवर्क के प्रसार से सार्वजनिक ब्रॉडबैंड सेवाओं के प्रसार में तेजी आएगी और यह स्थानीय उद्यमियों जैसे चायवालों, किराना स्टोर और भोजनालयों को अतिरिक्त राजस्व अर्जित करने में सक्षम बनाएगा।
इच्छुक भावी पीडीओ निम्नलिखित लिंक पर जानकारी प्राप्त कर सकते हैं: https://pmwani.cdot.in/wani/pdo.
संचार विभाग-डीओटी पीएम-डब्ल्यूएएनआई के कार्यान्वयन और प्रसार में सभी हितधारकों की सहायता करेगा।
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान के तहत अब तक 140.31 करोड़ कोविड रोधी टीके लगाए जा चुके हैं
- भारत में वर्तमान में 77,516 सक्रिय मामले
- सक्रिय मामले कुल मामलों के 1 प्रतिशत से कम हैं, वर्तमान में 0.22 प्रतिशत, मार्च 2020 के बाद से सबसे कम
- स्वस्थ होने की दर वर्तमान में 98.40 प्रतिशत, मार्च 2020 के बाद से सबसे अधिक
- पिछले 24 घंटों के दौरान 7,051 रोगी स्वस्थ हुए, देश भर में अभी तक कुल 3,42,15,977 मरीज स्वस्थ हुए
- बीते चौबीस घंटे के दौरान 6,650 नए मामले सामने आए
- दैनिक पॉजिटिविटी दर 0.57 प्रतिशत है, पिछले 81 दिनों से 2 प्रतिशत से कम
- साप्ताहिक पॉजिटिविटी दर वर्तमान में 0.59 प्रतिशत है; पिछले 40 दिनों से 1 प्रतिशत से कम है
- अभी तक कुल 66.98 करोड़ जांचें की जा चुकी हैं
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
मंत्रिमण्डल
केंद्रीय मंत्रिमंडल ने 14,903 करोड़ रुपये के परिव्यय के साथ डिजिटल इंडिया कार्यक्रम के विस्तार को स्वीकृति दी
नागरिकों को डिजिटल सेवाएं उपलब्ध कराने के लिए डिजिटल इंडिया कार्यक्रम का शुभारम्भ 1 जुलाई, 2015 को किया गया था। यह कार्यक्रम अत्यधिक सफल साबित हुआ है।
केंद्रीय मंत्रिमंडल ने प्रधानमंत्री श्री नरेन्द्र मोदी की अध्यक्षता में आज डिजिटल इंडिया कार्यक्रम के विस्तार को स्वीकृति दी। इसके लिए 14,903 करोड़ रुपये की धनराशि रखी गयी है।
डिजिटल इंडिया कार्यक्रम के विस्तार से निम्नलिखित लाभ होंगे:
• फ्यूचर स्किल प्राइम कार्यक्रम के अंतर्गत 6.25 लाख सूचना प्रौद्योगिकी पेशेवरों को पुनः कौशल से लैस किया जाएगा और उन्हें कौशल उन्नयन किया जाएगा;
• सूचना सुरक्षा और शिक्षा जागरूकता चरण  कार्यक्रम के अंतर्गत 2.65 लाख व्यक्तियों को सूचना सुरक्षा के क्षेत्र में प्रशिक्षित किया जाएगा;
• यूनिफाइड मोबाइल एप्लिकेशन फॉर न्यू एज गवर्नेंस  ऐप/प्लेटफॉर्म के अंतर्गत 540 अतिरिक्त सेवाएं उपलब्ध होंगी। भारत सरकार के निःशुल्क मोबाइल ऐप उमंग पर वर्तमान में 1,700 से अधिक सेवाएं पहले से ही उपलब्ध हैं;
• राष्ट्रीय सुपर कम्प्यूटर मिशन के तहत 9 और सुपर कंप्यूटर जोड़े जाएंगे। यह पहले से तैनात 18 सुपर कम्प्यूटरों के अतिरिक्त हैं;
• आर्टिफिशियल इंटेलिजेंस सक्षम बहु-भाषा अनुवाद उपकरण  भाषिणी को सभी 22 अनुसूची और 8 भाषाओं में शुरू किया जाएगा;
• राष्ट्रीय ज्ञान नेटवर्क  का आधुनिकीकरण किया जाएगा। इसमें 1,787 शिक्षण संस्थानों को जोड़ा जाएगा;
• डिजीलॉकर के अंतर्गत डिजिटल दस्तावेज सत्यापन सुविधा मुहैया कराई जाएगी। अब यह सुविधा सूक्ष्म, लघु और मध्यम उद्यमों तथा अन्य संगठनों के लिए भी उपलब्ध होगी;
• टियर 2/3 शहरों में 1,200 स्टार्टअप्स को सहायता दी जाएगी;
• स्वास्थ्य, कृषि और टिकाऊ शहरों की आवश्यकताओं पर आधारित तीन आर्टिफिशियल इंटेलिजेंस उत्कृष्टता केंद्र स्थापित किए जाएंगे;
• 12 करोड़ कॉलेज छात्रों के लिए साइबर-जागरूकता पाठ्यक्रम चलाये जाएंगे;
• उपकरणों के विकास और राष्ट्रीय साइबर समन्वय केंद्र के साथ 200 से अधिक साइटों के एकीकरण सहित साइबर सुरक्षा के क्षेत्र में नई पहल शुरू की जाएगी;
• आज की घोषणा भारत की डिजिटल अर्थव्यवस्था को बढ़ावा देगी, सेवाओं तक डिजिटल पहुंच सक्षम बनाएगी और भारत के सूचना प्रौद्योगिकी एवं इलेक्ट्रॉनिक्स इकोसिस्टम का समर्थन करेगी।
प्रधानमंत्री कार्यालय
स्वस्थ रहने के लिये योगाभ्यास अच्छा तरीका है, यहां तक कि कार्यस्थल पर भीः प्रधानमंत्री
अतिव्यस्त कार्य गतिविधियों और बैठकर काम करने की जीवनशैली से उत्पन्न चुनौतियों का उल्लेख करते हुये प्रधानमंत्री श्री नरेन्द्र मोदी ने सभी को प्रोत्साहित किया है कि वे अंतराल के दौरान कार्यस्थल पर योगाभ्यास किया करें।
केंद्रीय आयुष मंत्री श्री सर्बानन्द सोनोवाल के उस ट्वीट को साझा करते हुये, जिसमें श्री सोनोवाल ने योगाभ्यास में जन-भागीदारी, खासतौर से कारपोरेट कार्यस्थलों और अति व्यस्त लोगों को प्रोत्साहित करने के लिये “वाई-ब्रेक” नामक एक मिनट के वीडियो के लॉन्च की जानकारी दी है, प्रधानमंत्री ने ट्वीट कियाः
“अतिव्यस्त कार्य गतिविधियां और बैठकर काम करने की जीवनशैली अपने साथ चुनौतियां भी लेकर आती हैं। स्वस्थ रहने के लिये योगाभ्यास अच्छा तरीका है, यहां तक कि कार्यस्थल पर भी।”
उप राष्ट्रपति सचिवालय
उपराष्ट्रपति ने क्रिसमस की पूर्व संध्या पर देशवासियों को बधाई दी
“क्रिसमस के शुभ अवसर पर मैं सभी देशवासियों को हार्दिक बधाई और शुभकामनाएं देता हूँ।
क्रिसमस प्रभु ईसा मसीह का जन्मोत्सव है। यह पर्व प्रभु ईसा मसीह द्वारा मानवता के प्रबोधन हेतु सिखाए गए दया और क्षमा के मूल्यों के प्रति हमारी आस्था को दोहराता है।
क्रिसमस एक खुशी का अवसर है जिसमें परिवार के सदस्य और मित्रगण एक साथ मिलकर इस पर्व को धूम-धाम से मनाते हैं। परंतु इस वर्ष व्याप्त कोविड-19 की विश्वव्यापी महामारी के कारण हमें इस पर्व को सादगी से मनाना होगा।
आइए, हम एक साथ मिलकर सम्पूर्ण विश्व के लोगों के अच्छे स्वास्थ्य और खुशहाली के लिए प्रार्थना करें। मैं कामना करता हूँ कि यह त्योहार हमारे जीवन में शांति, समरसता, अच्छा स्वास्थ्य और खुशियाँ लेकर आए।”
स्वास्थ्य एवं परिवार कल्याण मंत्रालय
भारत में कोरोना के सक्रिय मामलों की संख्या घटकर 4.8 लाख पर पहुंची
रोज ठीक होने वाले नए मामलों की वजह से रिकवरी रेट 93 फीसदी से अधिक हुआ
चार दिनों से 5 लाख से कम सक्रिय मामलों का सिलसिला जारी है। भारत में अभी तक एक्टिव मामलों की संख्या घटकर 4,80,719 हो गई है। कुल पॉजिटिव मामलों में सक्रिय मामलों की हिस्सेदारी घटकर 5.48 फीसदी हो गई है।
हर दिन नए मामलों से नए आने वाले मामलों की तुलना में ठीक होने वालों की संख्या में बढ़ोत्तरी का सिलसिला लगातार जारी है। पिछले 24 घंटों के दौरान जहां 44,684 नए मामले सामने आए थे वहीं 47,992 रोगी ठीक भी हुए हैं।
राज्य / केन्द्र शासित प्रदेश सरकारों द्वारा कोविड 19 के प्रभावी रोकथाम उपायों को अपनाने की वजह नए मामलों की संख्या घट रही है और लगातार ढलान की तरफ जारी है। पिछले पांच हफ्तों में औसतन प्रतिदिन के नए मामले घट रहे हैं।
इस प्रवृत्ति की वजह से आज रिकवरी दर 93% के पार चले गई है। संचयी राष्ट्रीय आंकड़ा 93.05% हो गया है। कुल ठीक होने वाले मामले 81,63,572 हैं। ठीक होने वाले मामलों और सक्रिय मामलों के बीच की खाई लगातार बढ़ रही है, जो वर्तमान में 76,82,853 है।
रिकवर होने वाले मामलों में 75.38% का योगदान दस राज्यों / केंद्र शासित प्रदेशों का है।
कोविड से 6,498 लोगों के ठीक होने के साथ, दिल्ली ने पिछले 24 घंटों में सबसे अधिक रिकवरी दर हासिल की है। इसके बाद केरल में 6,201 मरीज ठीक हुए हैं जबकि महाराष्ट्र में4,543 नए रोगी ठीक हुए हैं।
दस राज्यों / केंद्र शासित राज्यों ने नए मामलों में 76.38% का योगदान दिया है।
दिल्ली में पिछले 24 घंटों में 7,802 मामले दर्ज किए हैं। केरल में 5,804 नए मामले दर्ज किए, जबकि महाराष्ट्र कल 4,132 नए मामलों के साथ तीसरे स्थान पर रहा।
पिछले 24 घंटों में कुल 520 रोगियों की मौत हुई है। इनमें से 79.23 फीसदी दस राज्यों / केंद्र शासित प्रदेशों से हैं।
24.4% नई मौतें महाराष्ट्र से हुई हैं, जहां 127 लोगों की मौत हुई है। दिल्ली और पश्चिम बंगाल क्रमशः 91 और 51 नए रोगियों की मौत हुई है।
प्रधानमंत्री कार्यालय
प्रधानमंत्री सांसदों के लिए बने बहुमंजिला आवासों का 23 नवम्बर को उद्घाटन करेंगे
प्रधानमंत्री श्री नरेन्द्र मोदी आगामी 23 नवम्बर, 2020 को सुबह 11 बजे सांसदों के लिए निर्मित बहुमंजिला आवासों का वीडियो कॉन्फ्रेंसिंग के जरिए उद्धाटन करेंगे। इस अवसर पर लोकसभा अध्यक्ष श्री ओम बिरला भी उपस्थित रहेंगे।
यह आवास नई दिल्ली स्थित डॉ. बी.डी. मार्ग पर अवस्थित हैं। करीब 80 साल से ज्यादा पुराने आठ बंगलों की भूमि को पुन: विकसित कर ये 76 आवास बनाए गए हैं। इन आवासों के निर्माण पर स्वीकृत कुल राशि का 14 प्रतिशत कम धन खर्च हुआ है और कोविड-19 महामारी के बावजूद काफी कम समय में यह कार्य पूर्ण हुआ है।
इन आवासों के निर्माण के दौरान विभिन्न हरित निर्माण पहलों का ध्यान रखा गया है। इसके तहत फ्लाई ऐश और निर्माण तथा ढहाई गई इमारतों से निकले कचरे से निर्मित ईंटों का इस्तेमाल करने के साथ-साथ थर्मल इन्सूलेशन के लिए दोहरी ग्लेज्ड खिड़कियां और ऊर्जा की बचत करने वाली एलईडी लाइट फिटिंग्स, लाइट कंट्रोल के लिए सेंसर, कम बिजली खपत सुनिश्चित करने के लिए वीआरवी सिस्टम से लैस एयर कंडीशनर, पानी की बचत करने वाली कम बहाव वाली टोटियां, वर्षा जल संचयन व्यवस्था और इमारतों की छतों पर सौर संयंत्र लगाए गए हैं।
प्रधानमंत्री कार्यालय
प्रधानमंत्री ने रथ यात्रा के अवसर पर लोगों को शुभकामनाएं दीं
प्रधानमंत्री श्री नरेन्द्र मोदी ने रथ यात्रा के अवसर पर लोगों को शुभकामनाएं दी हैं।
अपने संदेश में प्रधानमंत्री ने कहा, 'भगवान जगन्नाथ की रथ यात्रा के पावन-पुनीत अवसर पर आप सभी को मेरी हार्दिक शुभकामनाएं। मेरी कामना है कि श्रद्धा और भक्ति से भरी यह यात्रा देशवासियों के जीवन में सुख, समृद्धि, सौभाग्य और आरोग्य लेकर आए। जय जगन्नाथ!'
प्रधानमंत्री कार्यालय
प्रधानमंत्री ने 32वीं ‘प्रगति’ बैठक की अध्यक्षता की
प्रधानमंत्री श्री नरेन्द्र मोदी ने आज, 2020 की पहली ‘प्रगति’ बैठक की अध्यक्षता की। यह प्रधानमंत्री की ‘प्रगति’ के माध्यम से 32वीं बैठक है। ‘प्रगति’, केंद्र और राज्य सरकारों का सक्रिय शासन और समय पर कार्यान्वयन के लिए आईसीटी आधारित मल्टी-मॉडल मंच है।
आज की ‘प्रगति’ बैठक में प्रधानमंत्री ने 11 विषयों पर चर्चा की। इसमें से 9 लंबित परियोजनाएं हैं। ये 9 परियोजनाएं 24,000 करोड़ रुपये से अधिक लागत की हैं और 9 राज्यों- ओडिशा, तेलंगाना, महाराष्ट्र, झारखंड, बिहार, कर्नाटक, आंध्र प्रदेश, केरल और उत्तर प्रदेश तथा तीन केन्द्र शासित प्रदेशों से संबंधित हैं। इन परियोजनाओं में 3 रेल मंत्रालय, 5 सड़क परिवहन और राजमार्ग मंत्रालय और 1 पेट्रोलियम और प्राकृतिक गैस मंत्रालय की हैं।
बीमा योजनाओं के तहत प्रगति- पीएमजेजेबीवाई और पीएमएसबीवाई योजनाओं की समीक्षा
इस बैठक में प्रधानमंत्री ने वित्तीय सेवाओं के विभाग के तहत बीमा योजनाओं जैसे ‘प्रधानमंत्री जीवन ज्योति बीमा योजना’  और ‘प्रधानमंत्री सुरक्षा बीमा योजना’  से संबंधित शिकायतों के बारे में कार्य निष्पादन की समीक्षा की।
प्रधानमंत्री ने अपराध और अपराधी ट्रैकिंग नेटवर्क और प्रणाली  परियोजना के तहत हुई प्रगति की भी समीक्षा की। यह परियोजना ई-शासन के माध्यम से प्रभावी पुलिस व्यवस्था के लिए एक व्यापक और एकीकृत प्रणाली है।
पिछले 31 प्रगति विचार-विमर्शों में प्रधानमंत्री ने 12.30 लाख करोड़ रुपये के कुल निवेश वाली 269 परियोजनाओं की समीक्षा की। उन्होंने विविध क्षेत्रों के 47 सरकारी कार्यक्रमों और योजनाओं से संबंधित शिकायत निवारण समाधान की भी समीक्षा की।
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 237वां दिन
भारत का कुल टीकाकरण कवरेज 72 करोड़ के ऐतिहासिक पड़ाव के पार पहुंचा
आज शाम 7 बजे तक 59 लाख से अधिक वैक्सीन खुराक लगाई गईं
एक ऐतिहासिक उपलब्धि में, भारत का कोविड-19 टीकाकरण कवरेज आज 72 करोड़  के ऐतिहासिक पड़ाव को पार कर गया। आज शाम 7 बजे तक टीके की 59 लाख से ज्यादा  खुराकें लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण के आंकड़े और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
1,03,62,759
|
|
दूसरी खुराक
|
|
85,53,923
|
|
एफएलडब्ल्यू
|
|
पहली खुराक
|
|
1,83,34,730
|
|
दूसरी खुराक
|
|
1,38,60,781
|
|
18-44 वर्ष आयु समूह
|
|
पहली खुराक
|
|
28,95,61,314
|
|
दूसरी खुराक
|
|
3,98,71,140
|
|
45-59 वर्ष आयु समूह
|
|
पहली खुराक
|
|
14,10,95,947
|
|
दूसरी खुराक
|
|
6,10,62,237
|
|
60 वर्ष से ज्यादा
|
|
पहली खुराक
|
|
9,18,39,822
|
|
दूसरी खुराक
|
|
4,84,29,720
|
|
पहली खुराक दी गई
|
|
55,11,94,572
|
|
दूसरी खुराक दी गई
|
|
17,17,77,801
|
|
कुल
|
|
72,29,72,373
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख : 9 सितंबर, 2021 
|
|
एचसीडब्ल्यू
|
|
पहली खुराक
|
|
491
|
|
दूसरी खुराक
|
|
14,196
|
|
एफएलडब्ल्यू
|
|
पहली खुराक
|
|
671
|
|
दूसरी खुराक
|
|
58,120
|
|
18-44 वर्ष आयु समूह
|
|
पहली खुराक
|
|
28,93,658
|
|
दूसरी खुराक
|
|
11,08,919
|
|
45-59 वर्ष आयु समूह
|
|
पहली खुराक
|
|
7,34,304
|
|
दूसरी खुराक
|
|
5,15,188
|
|
60 वर्ष से ज्यादा
|
|
पहली खुराक
|
|
3,59,116
|
|
दूसरी खुराक
|
|
2,66,157
|
|
कुल पहली खुराक दी गईं
|
|
39,88,240
|
|
कुल दूसरी खुराक दी गईं
|
|
19,62,580
|
|
कुल
|
|
59,50,820
देश में जनसंख्या के सबसे ज्यादा कमजोर समूहों की रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
एमजी/एएम/पीके
पूर्वोत्तर क्षेत्र विकास मंत्रालय
सूचकांक का उपयोग पूर्वोत्तर राज्यों और मंत्रालय द्वारा अलग-अलग क्षेत्रों में दखल के एक नीतिगत उपकरण के रूप में किया जाना चाहिए: जी किशन रेड्डी
केंद्रीय संस्कृति, पर्यटन तथा पूर्वोत्तर क्षेत्र विकास मंत्री श्री जी. किशन रेड्डी ने कहा, "जिला एसडीजी इंडेक्स और डैशबोर्ड तैयार करना प्रधानमंत्री के सहकारी और प्रतिस्पर्धी संघवाद मंत्र के एक मंच पर आने का एक अच्छा उदाहरण है।"
पूर्वोत्तर क्षेत्र जिला एसडीजी इंडेक्स और डैशबोर्ड जारी करने के अवसर पर बोलते हुए श्री जी. किशन रेड्डी ने कहा कि सभी आठ राज्य, नीति आयोग और पूर्वोत्तर क्षेत्र विकास मंत्रालय एक साझा एजेंडा पर काम करने के लिए एक साथ आगे आए हैं। रिलीज़ करने के अवसर पर नीति आयोग के उपाध्यक्ष डॉ. राजीव कुमार, माननीय सहकारिता एवं पूर्वोत्तर क्षेत्र विकास राज्यमंत्री श्री बी. एल. वर्मा जी, नीति आयोग के सीईओ श्री अमिताभ कांत और सुश्री नादिया रशीद, रेजिडेंट रिप्रेजेंटेटिव , यूएनडीपी इंडिया एवं राज्यों के मुख्य सचिवों समेत अन्य वरिष्ठ सरकारी अधिकारी वीडियो कॉन्फ़्रेंसिंग के माध्यम से शामिल हुए।
मंत्री महोदय ने यह भी देखा कि डेटा की उपलब्धता डेटा-आधारित निर्णय प्रक्रिया की अनुमति देती है, जो जिलों के बीच प्रतिस्पर्धा की भावना को बढ़ावा दे सकती है और उन्हें अपने प्रदर्शन को बेहतर बनाने की दिशा में काम कर सकती है । श्री जी. किशन रेड्डी ने कहा, “मेरा मानना है कि इस सूचकांक का उपयोग पूर्वोत्तर राज्यों और मेरे मंत्रालय द्वारा सभी क्षेत्रों में दखल हेतु एक नीतिगत उपकरण के रूप में किया जाना चाहिए। इससे हमें व्यक्तिगत लक्ष्य में प्रत्येक जिले के स्कोर का सुधार करने में मदद मिलेगी ताकि समग्र स्कोर में सुधार हो।"
सतत विकास लक्ष्य  16 मापदंडों में प्रगति को ट्रैक करते हैं जिसमें गरीबी, जीरो हंगर, अच्छा स्वास्थ्य, गुणवत्तापूर्ण शिक्षा, लैंगिक समानता, साफ पानी और स्वच्छता, सस्ती और स्वच्छ ऊर्जा, अच्छा काम और आर्थिक विकास, उद्योग, नवाचार और बुनियादी ढाँचा, असमानताओं को कम करना, संधारणीय शहर और समुदाय, जलवायु कार्रवाई, जीवन, शांति न्याय और मजबूत संस्थान और जिम्मेदार खपत व उत्पादन जैसे पैरामीटर शामिल हैं।
इससे पहले पूर्वोत्तर क्षेत्र विकास मंत्रालय ने इंडेक्स जारी करने के बारे में ट्वीट किया था। "@MDoNER_India और @NITIAayog ने एनईआर जिला सतत विकास लक्ष्य सूचकांक रिपोर्ट और डैशबोर्ड 2021-22 का पहला संस्करण लॉन्च किया।"
नवीन एवं नवीकरणीय ऊर्जा मंत्रालय
जैव-ऊर्जा अनुसंधान में हालिया प्रगति पर अंतर्राष्ट्रीय सम्मेलन 9 से 12 अक्टूबर, 2023 के दौरान एसएसएस - एनआईबीई, कपूरथला में आयोजित किया जाएगा
"जैव-ऊर्जा अनुसंधान में हालिया प्रगति पर अंतर्राष्ट्रीय सम्मेलन - 2023"  सरदार स्वर्ण सिंह राष्ट्रीय जैव-ऊर्जा संस्थान  द्वारा 9 से 12 अक्टूबर, 2023 के दौरान आयोजित किया जा रहा है। यह संस्थान भारत सरकार के नवीन और नवीकरणीय ऊर्जा मंत्रालय  के तहत एक स्वायत्त संस्थान है। पंजाब के कपूरथला में संस्थान परिसर में आयोजित होने वाले अंतर्राष्ट्रीय सम्मेलन का चौथा संस्करण सरकार, उद्योग, शिक्षा और अनुसंधान से संबंधित जैव ऊर्जा क्षेत्र के हितधारकों को एक साथ लाता है।
सम्मेलन के व्यापक विषय बायोमास संसाधन प्रबंधन, बायोमास/अपशिष्ट का ऊर्जा में रूपांतरण, बायोमास वैलराइजेशन/अपशिष्ट से मूल्यवर्धित सामग्री/उत्पाद, जैव-ऊर्जा प्रणाली की मॉडलिंग और बायोरिफाइनरी तथा बायोहाइड्रोजन हैं। इस सम्मेलन में इन विषयों पर पूर्ण और तकनीकी सत्र निर्धारित हैं।
सम्मेलन का उद्घाटन केंद्रीय नवीन एवं नवीकरणीय ऊर्जा और रसायन एवं उर्वरक राज्य मंत्री श्री भगवंत खुबा द्वारा किया जा रहा है। श्री खुबा नवीन एवं नवीकरणीय ऊर्जा मंत्रालय के राष्ट्रीय जैव ऊर्जा कार्यक्रम के प्रचार और जागरूकता अभियान का भी उद्घाटन करेंगे। नवीन एवं नवीकरणीय ऊर्जा, सचिव, श्री भूपिंदर सिंह भल्ला और आईआईटी रूड़की के निदेशक प्रो. के के पंत भी उद्घाटन के अवसर पर उपस्थित रहेंगे।
इस आयोजन में दुनिया भर से पंजीकृत प्रतिभागियों की मौखिक/पोस्टर प्रस्तुतियाँ भी शामिल होंगी। सम्मेलन के अंतिम दिन, प्रतिनिधियों को एक जैव ऊर्जा संयंत्र का दौरा करने का भी अवसर प्राप्त होगा।
सम्मेलन का कार्यक्रम यहां देखा जा सकता है।
जीवाश्म ईंधन के व्यापक उपयोग के कारण, ऊर्जा सुरक्षा और पर्यावरण संरक्षण दुनिया भर में प्रमुख चुनौतियों का सामना कर रहे हैं। बायोहाइड्रोजन, बायोडीजल, बायोएथेनॉल, बायोमेथेनेशन, बायो-रिफाइनरी, बायोमास गैसीकरण, बायोमास कुकस्टोव, कार्बनयुक्त सामग्री सहित जैव-ऊर्जा के क्षेत्र में अनुसंधान गतिविधियां, जीवाश्म ईंधन को प्रतिस्थापित करने की क्षमता के कारण, दुनिया भर में अभूतपूर्व ध्यान आकर्षित कर रही हैं। एसएसएस-एनआईबीई ने 2011 से 'जैव-ऊर्जा अनुसंधान में हालिया प्रगति' पर तीन सम्मेलन आयोजित किए हैं। इन सम्मेलनों में जैव-ऊर्जा क्षेत्र में अनुसंधान एवं विकास प्रयासों, नीतियों और क्षेत्रीय अनुभवों को शामिल किया गया तथा इनमें शिक्षाविदों, विद्वानों, उद्योगों और नीति निर्माताओं की उत्साही भागीदारी देखी गई। इस सम्मेलन के बारे में अधिक जानकारी सम्मेलन की वेबसाइट: https://www.icrabr.com/ पर पाई जा सकती है।
गृह मंत्रालय
केन्द्रीय गृह मंत्री श्री अमित शाह ने अन्तर्राष्ट्रीय मातृभाषा दिवस पर देशवासियों को शुभकामनाएं दी
“यह दिवस हमें हमारी सांस्कृतिक विरासत से जुड़े रहने के लिए प्रेरित करता है”
“हमें अपनी मातृभाषा का अधिकतम उपयोग करना चाहिए व बच्चों में अपनी संस्कृति की नींव को मजबूत करने के लिए मातृभाषा के ज्ञान संस्कार से पल्लवित करना चाहिए”
“मातृभाषा अभिव्यक्ति का सशक्त माध्यम व संस्कृति की सजीव संवाहक होती है,यह व्यक्तित्व के निर्माण,विकास और उसकी सामाजिक व सांस्कृतिक पहचान बनाती है”
“हमारी नई शिक्षा नीति सभी भारतीय भाषाओं के संरक्षण,विकास व उन्हें सशक्त बनाने की दिशा में मोदी सरकार की प्रतिबद्धता को दर्शाती हैं”
केन्द्रीय गृह मंत्री श्री अमित शाह ने अन्तर्राष्ट्रीय मातृभाषा दिवस पर देशवासियों को शुभकामनाएं दी हैं। अपने ट्वीट में श्री अमित शाह ने कहा कि “यह दिवस हमें हमारी सांस्कृतिक विरासत से जुड़े रहने के लिए प्रेरित करता है। हमें अपनी मातृभाषा का अधिकतम उपयोग करना चाहिए व बच्चों में अपनी संस्कृति की नींव को मजबूत करने के लिए मातृभाषा के ज्ञान संस्कार से पल्लवित करना चाहिए”।
केन्द्रीय गृह मंत्री ने कहा कि “मातृभाषा अभिव्यक्ति का सशक्त माध्यम व संस्कृति की सजीव संवाहक होती है।यह व्यक्तित्व के निर्माण, विकास और उसकी सामाजिक व सांस्कृतिक पहचान बनाती है”। श्री अमित शाह ने यह भी कहा कि “हमारी नई शिक्षा नीति सभी भारतीय भाषाओं के संरक्षण,विकास व उन्हें सशक्त बनाने की दिशा में मोदी सरकार की प्रतिबद्धता को दर्शाती हैं”।
संयुक्त राष्ट्र द्वारा भाषाई और सांस्कृतिक विविधता के बारे में जागरूकता फैलाने और बहुभाषावाद को बढ़ावा देने के लिए हर साल 21 फरवरी का दिन दुनियाभर में अंतर्राष्ट्रीय मातृभाषा दिवस के रूप में मनाया जाता है।इस साल के मातृभाषा दिवस का मूल विषय ‘शिक्षा और समाज में समावेश के लिए बहुभाषावाद को बढ़ावा देना’ है।